Prognoza meteo, 2 martie. Vreme mohorâtă, cu temperaturi de primăvară
- Antonia Hendrik
- 2 martie 2024, 06:34
Prognoza meteo, 2 martie. Administrația Națională de Meteorologie (ANM) a emis prognoza meteo pentru sâmbătă, 2 martie. Meteorologii anunță o vreme cu ploi și precipitații mixte, dar cu temperaturi ridicate.
Prognoza meteo, 2 martie. Administrația Națională de Meteorologie (ANM) anunță o vreme urâtă, cu cer mai mult noros şi temporar va ploua. Mai exact, va ploua în Banat şi Oltenia şi izolat în Crişana, Transilvania şi Muntenia, iar noaptea şi în Moldova.
Prognoza meteo, 2 martie. Vreme urâtă în mai multe zone
Potrivit ANM, sâmbătă, 2 martie, valorile termice se vor situa peste cele caracteristice acestei date. Cerul va avea înnorări și pe arii restrânse trecător va ploua slab în vestul și sud-sud-vestul țării.
Pe crestele Carpaților Meridionali vor fi precipitații mixte. Vântul va sufla slab și moderat, cu unele intensificări pe parcursul zilei în sudul Banatului și la munte. Temperaturile maxime se vor încadra între 8 și 18 grade, iar cele minime vor fi cuprinse între -2 și 7 grade. Dimineața și noaptea, izolat, va fi ceață.
Prognoza meteo, 2 martie. Sursa foto: Pixabay
Cum va fi vreme în Capitală și la munte
Prognoza meteo pentru București. Sâmbătă în Capitală, valorile termice se vor situa peste cele caracteristice acestei date. Cerul va avea înnorări, însă condițiile de ploaie vor fi reduse.
Vântul va sufla slab și moderat. Temperatura maximă va fi de 13…14 grade, iar cea minimă de 2…4 grade. Presiunea atmosferică va fi usor variabilă.
La munte, valorile termice se vor situa peste cele caracteristice acestei date. Cerul va fi mai mult noros. Local şi temporar va ploua slab, iar pe crestele Carpaţilor Meridionali vor fi precipitaţii mixte. Vântul va sufla slab şi moderat, cu unele intensificări pe parcursul zilei în zona înaltă.
Prognoza meteo, 2 martie. Sursa foto: Pixabay
Prognoza meteo pentru luna martie
Săptămâna 04.03.2024 – 11.03.2024
Temperaturile medii vor fi mai ridicate decât cele normale pentru această perioadă, în toate regiunile, dar mai ales în cele nordvestice.
Cantităţile de precipitaţii vor fi deficitare în cea mai mare parte a ţării, dar mai ales în nordul Carpaţilor Orientali.
Săptămâna 11.03.2024 – 18.03.2024
Temperatura medie a aerului va avea valori mai ridicate decât cele normale pentru acest interval, în toate regiunile.
Regimul pluviometric va fi apropiat de cel normal pentru această perioadă, la nivelul întregii ţări.
Săptămâna 18.03.2024 – 25.03.2024
Mediile valorilor termice se vor situa peste cele specifice pentru această săptămână, pe întreg teritoriul României.
Cu excepţia regiunilor sud-estice, unde regimul pluviometric va fi apropiat de cel normal, cantităţile de precipitaţii vor putea avea o tendinţă uşor excedentară.